IV. Abteilung. Sektion für neuere Philologie. 



51 



Echo. 



Toutesfoiz 

 Doit on sur toute rien garder 

 Ce que chascun doit regarder. 

 Pour quoy vous a donne Nature 

 Si belle et parfaite figure? f.79v 430 

 Ce n'est pas pour mectre au souleil 

 Pour a(r)b[ri]er; et se (croiez) mon conseil 

 Vous piaist oul'r et retenir, 

 Ja mais n'irez beste querir, 

 Car je n'y voy point de plaisance 435 

 A user corps, viz et substance 

 Apres la pouvre beste mue, 

 Qu'elle en la fin s'est combatue 

 Dedans ung las. Quelle proesse! 

 Je n'y voy honneur ne noblesse, 440 

 Ains ne me semble qu'ung abus. 



Narcisus. 

 Ma dame, ne m'en parlez plus ! 

 II n'est point de plus plaisant vie. 



Echo. 

 Certes, ce n'est qu'une folie 

 Qui ne peut durer longuement. 445 



On doit querir esbatement 

 Qui touzjours dure et jour ne cesse. 

 L'oiseau mue, le cerf pert gresse, 

 Les chiens ne fönt qu'ennuy et noise. 

 On pert l'oiseau, dont souvent poise, 450 

 Et lors y a plus de detresse 

 Cent mille foiz que de h'esse; 

 Mais deduit d'Amours sans fin dure. 

 Voulez vous plus belle aventure 

 Qu'amer belle dame a son aise? f.80r 455 



Narcisus. 

 Ha! dame Echo, ne vous desplaise: 

 II n'y a que dueil en amours, 

 Courtes joies, longues doulours; 

 Et qui les joies penseroit, 

 Je cuide que dueil passeroit 460 



Tout le plaisir des amoureux. 



Echo. 

 Voire, a ceulx qui sont maleureux 

 Et ne sont aucunement dignes 

 D'avoir les doulces medicines 

 Qu' Amour depart a ses servans 465 

 Qui sont loiaux, s'ires souffrans, 

 Sans reprise de faulcete. 



Ceulx savent bien trouver Pite 

 Qui leur donne don de mercy. 



Narcisus. 

 Vous dictes bien, s'il feust ainsi; 470 

 Mais quant on vous a bien servy, 

 On est de reffus asservy, 

 Aussi subgiet entre voz las 

 Qu'on ne fait que crüer: helas! 

 Est doncques celle vie eureuse? 475 

 Je la repute maleureuse, 

 Et, se puis, je m'en garderay. 



Echo. f.80v 



Las! je ne scay que je feray. 

 Je luy monstre si bei accueil 

 De semblant, de parolle et d'ueil: 480 

 Et point convertir ne se peut 

 Par sa simplesse, ou il ne veult. 

 Autrement m'y convient aler 

 Et le prl'er, a brief parier. 

 Helas! voire, mais se le dire 485 



Atraioit a soy l'esconduire, 

 Je seroie du tout deffaicte. 



Narcisus. 

 Avez vous riens qui ne vous hete? 

 Qui vous fait ainsi garm enter? 



Echo. 

 J'ay bien cause de lamenter, 490 



Lasse, moy meschante et doulente! 

 Jl n'est douleur que je ne seilte, 

 Et si ne me scay a qui plaindre. 



Narcisus. 

 Amours, vous savez [sij bien faindre! 

 Vous esties maintenant si lye. 495 



Qui vous met en melencolie? 

 Dictes le moy, mais qu'il vous plaise! 



Le fol. 

 Croiez qu'el n'est pas a son aise! f.81r 

 Amours l'ont tellement broullee, 

 Qu'elle en est toute enfatroullee 500 

 Et ne scet du quel pie dancer. 



Narcisus. 

 Je ne scay quel moyen penser, 

 [Ma dame,] ma[is] dictes le moy, 

 S'il vous piaist et, en bonne foy, 

 Je vous promet de le seller 505 



